פודקאסט רצח

פודקאסט רצח הוא פודקאסט ישראלי בעברית בתחום הפשע האמיתי, העוסק ברוצחים סדרתיים. יוצרי הפודקאסט הם מאיה גזית ושי מגל, כאשר מאיה היא זו שמספרת את הסיפור בכל פרק, ושי מאזין לסיפור, שואל שאלות ומספק תובנות.

הפודקאסט החל את שידוריו במאי 2022, והוא כולל חמש עונות - הראשונה בת עשרה פרקים, השנייה בת חמישה עשר פרקים, השלישית בת עשרה פרקים, הרביעית בת תשעה פרקים, והחמישית החלה ב-10 בספטמבר 2025 ונמצאת עדיין בשידור. שידוריה של העונה השלישית תוכננו להתחיל כבר באוקטובר 2023, אך עקב מלחמת חרבות ברזל נדחתה הקלטת הפרק, ולבסוף הוחלט שהפרק לא יעסוק ברצח אלא בפשע אמיתי מסוג אחר, וכך היה בשלושת הפרקים הראשונים בעונה. לפודקאסט יש קהילת פייסבוק שמונה מעל ל-25,000 חברים.

"פודקאסט רצח" הוא אחד מהפודקאסטים המואזנים ביותר בישראל נכון לאוגוסט 2023, עם מעל לארבעה מיליון האזנות, ממוצע של כ-85,000 האזנות לפרק, והוא נמצא ברשימת עשרים הפודקאסטים המושמעים ביותר בישראל בספוטיפיי מאז ספטמבר 2022. הפודקאסט הוזכר וניתנה עליו המלצה בריאיון של הילה אלפרט לתוכנית הצהריים של נלי תגר ולירון ויצמן ברדיו תל אביב. באוגוסט 2023 התראיינה מאיה גזית בתוכנית הרדיו של מרסל מוסרי ב-103fm. במרץ 2024 זכה הפודקאסט במקום השני בקטגוריית הפודקאסט העצמאי בתחרות פודקאסט השנה של גיקטיים, ובמקום השלישי בקטגוריית פודקאסט ההעשרה באותה התחרות. במרץ 2025 ובינואר 2026 זכה הפודקאסט במקום השני בקטגוריית ההעשרה בתחרות פודקאסט השנה של גיקטיים.

הפודקאסט נוצר כשיתוף פעולה בין מאיה גזית ושי מגל, שעבדו יחד ב-AllJobs. במהלך הקלטת ההסכת שי עזב את AllJobs ועבר למנכ"ל את ynet, אך הדבר לא מנע ממנו להמשיך להשתתף בהקלטת הפרקים.

 הפרקים 
כל פרק עוסק ברוצח סדרתי אחד - בדרך כלל ברוצחים פחות מוכרים - ומספר את סיפורו. הפרקים מתנהלים כשיחה בין מאיה לבין שי, כאשר מאיה היא זו שמספרת את הסיפור בכל הפרקים, ושי שומע אותו בפעם הראשונה, כמאזין, ויכול להגיב ולשאול שאלות. ברוב הפרקים הסיפור מסופר בצורה לא כרונולוגית, ורצף האירועים שהביא את הרוצח לבצע את מקרי הרצח מתבהר רק בהמשך הפרק. לטענת יוצרי הפודקאסט הקלטת הפרקים מלווה בייעוץ של מומחה במדע פורנזי במשטרת ישראל שמוזכר בשמו הבדוי - א'.

בעקבות פרוץ מלחמת חרבות ברזל החליטו מאיה ושי לשנות מעט את הפורמט של הפודקאסט, ובמקום להקליט פרקים העוסקים ברוצחים סדרתיים, הקליטו שלושה פרקים העוסקים בפשע אמיתי אך לא ברצח. בפברואר 2024 חזר הפודקאסט לפורמט המקורי.

נכון לינואר 2026 הוקלטו 48 פרקים שאורכם הממוצע הוא כשעה, המתפרשים על פני חמש עונות. כל פרק שיוצא לאור מלווה בתקציר פרי עטה של מאיה, והתמונות והסרטונים הקשורים לפרק מועלים לקבוצת הפייסבוק פודקאסט רצח.
+עונה 1 מספר בעונה שם הפרק תאריך פרסום הרוצח שבו עוסק הפרק1תכירו: אד קמפר9 במאי 2022אדמונד קמפר2תכירו: איילין וורנוס24 במאי 2022איילין וורנוס3תכירו: ישראל קיז24 במאי 2022ישראל קיז 4תכירו: רוברט הנסן7 ביוני 2022רוברט הנסן5תכירו: צ'ארלי ברנד28 ביוני 2022צ'ארלי ברנד 6תכירו: דילן מילארד12 ביולי 2022דילן מילארד 7תכירו: ריימונד פרננדז ומרתה בק26 ביולי 2022ריימונד פרננדז ומרתה בק 8תכירו: קרלה הומולקה ופול ברנרדו (ברבי וקן) - חלק א'9 באוגוסט 2022קרלה הומולקה  ופול ברנרדו 9תכירו: קרלה הומולקה ופול ברנרדו (ברבי וקן) - חלק ב'9 באוגוסט 202210תכירו: רודני אלקלה30 באוגוסט 2022רודני אלקלה

+עונה 2 מספר בעונה שם הפרק תאריך פרסום הנושא/הרוצח שבו עוסק הפרק1תכירו: טומי לין סלס26 באוקטובר 2022טומי לין סלס 2תכירו: ראסל וויליאמס8 בנובמבר 2022ראסל ויליאמס 3תכירו: פרד ורוז ווסט23 בנובמבר 2022פרד וסט ורוזמרי וסט 4תכירו: חליל ווילר וויבר6 בדצמבר 2022חליל וילר ויבר 5תכירו: דניאל קונהן20 בדצמבר 2022דניאל קונהן 6תכירו: אנטוני סוול4 בינואר 2023אנתוני סוול (החונק מקליבלנד) 7תכירו: טוד קולהפ16 בפברואר 2023טוד קולהפ8תכירו: שון גרייט13 במרץ 2023שון גרייט9תכירו: מאק ריי אדוארדס19 באפריל 2023מאק ריי אדוארדס10תכירו: הרב באומייסטר2 במאי 2023הרב באומייסטר 11תכירו: רוצח היוסמיטי - חלק א'6 ביוני 2023קרי סטיינר (וסיפורו של סטיבן סטיינר)12תכירו: רוצח היוסמיטי - חלק ב'6 ביוני 2023קרי סטיינר13תכירו: ג'נין ג'ונס10 ביולי 2023ג'נין ג'ונס 14תכירו: מאיה גזית ושי מגל עונים על השאלות שלכם19 ביולי 2023פרק מיוחד - שאלות ותשובות15תכירו: דניס (דז) נילסן8 באוגוסט 2023דניס נילסן

+עונה 3 מספר בעונה שם הפרק תאריך פרסום הנושא/הרוצח שבו עוסק הפרק הערות1תכירו: טניה האד23 בנובמבר 2023טניה האד הפרק לא עוסק ברוצח2תכירו: סיואר זיזלסקי21 בדצמבר 2023מקרי ההיעלמות של גוד'מנדור וגיירפינור 3תכירו: ליסה נוואק30 בינואר 2024ליסה נוואק4תכירו: רוברט וויל פיקטון20 בפברואר 2024רוברט פיקטון 5תכירו: הארווי גלטמן19 במרץ 2024הארווי גלטמן 6תכירו: דין קרול - חלק א'18 באפריל 2024דין קרול 7תכירו: דין קרול - חלק ב'18 באפריל 20248תכירו: רוצח הליפסטיק15 במאי 2024ויליאם היירנס  ורוצח הליפסטיק9תכירו: מארי בל21 ביוני 2024מרי בל10תכירו: בייבל ג'ון21 ביולי 2024בייבל ג'ון

+עונה 4 מספר בעונה שם הפרק תאריך פרסום הנושא/הרוצח שבו עוסק הפרק1תכירו: שילה לה בר - חלק א'29 בספטמבר 2024שילה לה בר 2תכירו: שילה לה בר - חלק ב'29 בספטמבר 20243תכירו: גראם יאנג17 בנובמבר 2024גראהם יאנג 4תכירו: ברוס מקארתור22 בדצמבר 2024ברוס מקארתור 5תכירו: דייוויד מאיירהופר5 בינואר 2025דייוויד מאיירהופר 6תכירו: לאונרד לייק וצ'ארלס אנג'י - חלק א'9 בפברואר 2025לאונרד לייק וצ'ארלס נג7תכירו: לאונרד לייק וצ'ארלס אנג'י - חלק ב'9 בפברואר 20258תכירו: גלנון (גלן) אנגלמן10 באפריל 2025גלן אנגלמן 9תכירו: סטיבן זליך3 ביוני 2025סטיבן זליך

+עונה 5 מספר בעונה שם הפרק תאריך פרסום הנושא/הרוצח שבו עוסק הפרק1תכירו: תומאס דילון10 בספטמבר 2025תומאס דילון 2תכירו: רוברט ברדלה3 באוקטובר 2025רוברט ברדלה 3תכירו: חואנה בארסה21 בנובמבר 20254תכירו: טרי רסמוסן18 בינואר 2026טרי רסמוסן 

 קישורים חיצוניים 



 פודקאסט רצח באתר Podcastim
 פודקאסט (מעניין) רצח - ריאיון של מאיה גזית בתוכנית הרדיו של מרסל מוסרי ב-103fm
 הערות שוליים 

קטגוריה:פודקאסטים ישראליים
קטגוריה:פשע אמיתי
קטגוריה:רצח בספרות ובאמנות